《夜渡苑家口时月出东方水天一色酷类江南之景》
明代·卢龙云

月出波光涌，秋深露气寒。观涛心欲壮，击楫道偏难。

灯火渔家集，帆樯估客欢。江南多泽国，此地却同看。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。